ระทึก “บินไทย” สนั่นหลายตูม! ขอลงฉุกเฉินเชียงใหม่
เครื่องบินโดยสารสายการบินไทย เที่ยวบินที่ TG111 เกิดเสียงระเบิดขึ้น 3-4 ครั้ง ก่อนจะเกิดประกายไฟและควันที่บริเวณปีกด้านซ้ายของเครื่องบิน ขณะที่ขึ้นบินได้เพียงเล็กน้อย ก่อนขอลงฉุกเฉินเชียงใหม่
11 มิ.ย. 2559

ผู้สื่อข่าวรายงานว่า วันนี้ (11 มิ.ย.) เมื่อเวลาประมาณ 17.30 น. เครื่องบินโดยสารสายการบินไทย เที่ยวบินที่ TG111 เส้นทางบินจากสนามบินเชียงใหม่สู่กรุงเทพมหานคร ซึ่งมีกำหนดการขึ้นบินเวลา 14.50 น. แต่เครื่องดีเลย์เป็น 17.00 น. ได้เกิดเสียงระเบิดขึ้น 3-4 ครั้ง ก่อนจะเกิดประกายไฟและควันที่บริเวณปีกด้านซ้ายของเครื่องบิน ขณะที่ขึ้นบินได้เพียงเล็กน้อย หลังเหตุการณ์ดังกล่าวนักบินตัดสินใจบังคับเครื่องลงจอดฉุกเฉิน บินวนกลับลงที่สนามบินเชียงใหม่ รายงานเบื้องต้นผู้โดยสารทุกคนปลอดภัย